Kórházi Lelkigondozói Szolgálat

Magyarországi Evangélikus Egyház 
Budapest Üllői út 24.1085

A Kórházi Lelkigondozói Szolgálat munkatársai:

Balogh Éva                     lelkész   20-824-4723   bodzabokor@gmail.com      budapesti kórházak
Heinemann Ildikó           lelkész   20-770-0442   k.h.ildi@freemail.hu              budapesti kórházak
Bahorecz Katalin             lelkész   20- 993-9146
Honti Irén                        lelkész   20-824-5629   hirene@citromail.hu              Kiskunhalas, Budapest
Liptákné Gajdács Mária   lelkész   20-8247910    liptaknégm@freemail.hu      Békéscsaba
Molnár József                 lelkész   20-8243690    mjlelkm@freemail.hu             Miskolc (szerződéses munkaviszonyban áll 
a városi kórházakkal)
Herpay Gábor                 lelkész   20-8244034    herpayg@freemail.hu             Nyíregyháza

Kórházi munkánk ismertetése általában: 
Kórházi lelkigondozói szolgálatunk fő célkitűzése, hogy beteg embertársainknak testi és lelki szenvedéseik között a Szentlélek vigasztalását és közösségét jelentse a személyes lelkigondozásunk. Ez a lelkigondozás - hitvallásunk szerint - nem a felekezeti jelleg, hanem a krisztusi szeretet hangsúlyozásával történik. Hiszen a betegágynál folytatott beszélgetésnek a meglátogatott beteg szobatársai is tanúi, sőt nemegyszer a beszélgetésbe bekapcsolódó aktív résztvevői lesznek. Szerető tapintatra, találékonyságra, kreativitásra van szükségünk ahhoz, hogy a percről-percre változó, előre kiszámíthatatlan kórházi körülmények között beszédünkkel, viselkedésünkkel, együttműködésünkkel arról a Legnagyobb Orvosról tegyünk tanúbizonyságot, aki a testieken túl a beteg életek gyógyítója is lehet.
A személyes lelkigondozáson kívül Budapesten és vidéken is több kórházban tartunk istentiszteleteket, bibliaórákat, ahol az evangélikus résztvevőkön kívül minden más felekezetű vagy esetleg semmilyen vallást nem gyakorló érdeklődőt is szeretettel és nyitottan várunk. 
A helyi sajátosságoknak megfelelően olyan új közösségi alkalmakat szervezünk, mint például zenés foglalkozás és csoportbeszélgetés pszichiátriai, addiktológiai betegek részére, és értékközvetítő foglalkozás a gyerekek között a gyerekosztályon. Ezek a foglalkozások mindenki számára nyitottak és a cél itt is a Krisztusról szóló tanúságtétel - új módon, új formában. 
A kórházakban végzett szolgálatokon túl immár több éve igyekszünk a velünk kapcsolatban álló kórházi önkéntes munkásoknak különböző alkalmakat szervezni, amelyek a szakirányú tájékoztatás, képzés mellett a lelki épülést is szolgálják. 
A kórházból hazakerülőket pedig igény és lehetőség szerint kísérjük tovább, segítve őket abban, hogy lelki otthont, gyülekezetet találjanak, ahol tovább épülhetnek.

Kórházi munkánk ismertetése konkrétan:
Budapesten az alábbi kórházakban vagyunk rendszeresen jelen: Országos Onkológiai Intézet, Irgalmas-rendi Kórház, ORFI, Korányi Intézet, Péterfi Sándor utcai kórház, Szent László Kórház, OBSI, János Kórház. Ezekben a kórházakban istentiszteletet, bibliaórát tartunk, továbbá személyes beszélgetés formájában lelkigondozói szolgálatot végzünk. Kérésre Budapest bármely kórházában úrvacsorát szolgáltatunk. Továbbá lehetőségeink szerint Budapest más kórházaiban is látogatjuk a vidékről felkerülő evangélikus gyülekezeti tagjainkat. Ehhez kérjük lelkész testvéreink és a gyülekezetek részéről az együttműködést és az információt. 

Vidéki kórházainkban a fent ismertetett helyeken végezzük az istentisztelet és a személyes lelkigondozói, kórházlelkészi szolgálat munkáját. Jó, hogy vannak olyan új közösségi foglalkozások, amelyek a helyi kórházi sajátosságokhoz igazodnak. Nagy öröm számunkra, hogy egyes helyeinken a kórházi személyzettel teljesen együttműködve végezzük ezt a munkát.

Önkéntesek toborzása és képzése: 
A fentiekből látszik, hogy munkánkat ilyen sok kórházban önkéntes segítők nélkül képtelenek lennénk minőségileg ellátni. Ezért nagy hangsúlyt fektetünk arra, hogy legyen olyan önkéntes látogatói kör, akik istentiszteleteinket hívogatással, személyes kapcsolattartással elősegítik. Így szólítjuk meg minden évben a már évek óta ebben a szolgálatban résztvevő önkéntes beteglátogatókat, segítjük szolgálatukat képzésekkel, esetmegbeszélésekkel havi egyszer, és évi konferenciákkal. Biztatjuk őket arra, hogy minél több fiatalt vonjanak be maguk mellé ebbe a nehéz munkaágba. Hálásak  vagyunk azért,  hogy ezeknek az alkalmaknak köszönhetően egyre bővülő mag alakult ki körülöttünk. 

Terveink: 
1. Folyamatban van egy kórházmissziói internetes honlap létrehozása, ahol folyamatos tájékoztatást adunk munkánkról, továbbá közzétesszük lelki épülést szolgáló írásos és hanganyagainkat. Megtekinthető már most itt: http://www.lutheran.hu/z/honlapok/gyogyitoerintes
2. Lelkigondozói órák: 2009-ben is folytatjuk a személyes lelkigondozói beszélgetés lehetőségének felkínálását Üllői úti irodánkban.  
3. Önsegítő csoport létrehozása: Kórházi munkánk nehézsége, hogy gyakran csak egyszer találkozunk egy beteggel. A folyamatos lelkigondozásra nagy lehetőséget kínálna olyan csoportok létrehozása, amelyben a hasonló sorsú betegséggel küszködő emberek járhatnak. (pld. gyászcsoport és depressziós csoport létrehozása.) Ezt havi 1-1 alkalomra tervezzük. 
4. Lelkigyakorlat: Önkénteseink, segítőink és az érdeklődők lelki épülését segítő, és az imaéletet elmélyítő, gyógyító jellegű 3 napos alkalom.
2009 nyarán Kiskunhalason tervezzük.
5. Rendszeres tájékoztatást adunk munkánkról az Evangélikus Élet újságunkban. Szeretnénk továbbá itt egy lelkigondozói rovatot elindítani.

Terveink megvalósulásához és munkánk végzéséhez kérjük Evangélikus Egyházunk és a zsinat segítségét. 

A kórházmisszó munkatársai: 
Honti Irén, Balogh Éva, Heinemann Ildikó, Bahorecz Katalin 

Budapest, 2009. február 23.